Ramona Păuleanu este din nou însărcinată, la trei ani de când a născut prematur gemeni, luptându-se apoi aproximativ jumătate de an petru viața unuia dintre copii.
Fosta prezentatoare de la Pro TV și Antena 1 se pregătește să devină din nou mamă. Anunțul a fost făcut în cadrul unei emisiuni TV, la Prima TV, de Oana Turcu, soția lui Cristi Brancu, conform Viva.ro.
Ramona Păuleanu, soția cunoscutului avocat Adrian Cuculis, s-a confruntat cu mari probleme la prima naștere, în urmă cu trei ani, când a născut prematur gemeni, un băiat și o fată.
Pentru băiat lucrurile s-au complicat foarte mult din cauza unei bacterii intraspitalicești. Din acest motiv, bebelușul a stat multe luni în spital, cu șanse mici de supraviețuire.
Ca urmare, Ramona Păuleanu și Adrian Cuculis au decis să dea în judecată Spitalul Filantropia, cerând despăgubiri de un milion de euro.